महाशय, उपरोक्त विषय के संबंध मे निवेदन पूर्वक कहना है कि आज हिन्दी दैनिक के गया कार्यालय प्रभारी और बिहार श्रमजीवी पत्रकार यूनियन के अध्यक्ष कमलेश कुमार सिंह, जो गया में लगभग 12 वर्षों से एक ही कार्यालय में जमे हुए हैं, इनका क्रियाकलाप पत्रकारिता से अलग हटकर है। अपने अखबार को हथियार के रूप मे इस्तेमाल करते हैं और लोगों का भयादोहन करना इनका मुख्य पेशा है। सीमित वेतन पाने के वावजूद ये चारपहिया वाहन की सवारी करते हैं, जिसपर इनके साथ हथियारबंद गुर्गे रहते हैं। ये स्वयं भी पिस्टल लेकर चलते हैं। रात मे शराब पीकर आम शहरियों को परेशान करना यही इनका काम है। बोध गया में ये जमीन की दलाली का काम करते हैं। यहां इनकी पहचान एक पत्रकार की नही बल्कि एक भूमाफिया के रूप में है।